



La plaça de l'Ajuntament de Burjassot, d'on era Guillem, no podrà acollir la concentració anual per les mesures del confinament. Per això, l'Associació Cultural Bassot, que organitza els actes en record de Guillem Agulló, ha convocat la ciutadania a penjar cartells als balcons i també a les xarxes socials en memòria del jove i en rebuig del feixisme.





Guillem Agulló va ser assassinat a Montanejos l'11 d'abril de 1993 per un grup de neonazis. L'autor confés del crim, Pedro Cuevas , va ser condemnat a catorze anys de presó, dels quals només en va complir quatre.





Uns fets que recopila l'escriptora i periodista Núria Cadenes en el llibre Guillem , en què l’autora explica que des d'un primer moment es va negar el caràcter polític de l'assassinat i, per tant, no va ser considerat un delicte d'odi.





En el programa d'À Punt La Qüestió es va parlar amb més profunditat sobre aquest tema, en l'emissió “Odi”



